Document ID: /roh_data/filtered/fineweb-2-filterrobots_roh.jsonl.gz/3755

Il basegn per ina halla pli gronda han las uniuns da sport adina puspè deponì.
Uschia resumescha Elita Florin la presidenta communala da Panaduz. Il 2015 allura han las uniuns da sport inoltrà ina petiziun. E cunquai ch'er la scola ha memia pac plaz ha la vischnanca piglià enta maun il project. Ensemen cun las uniuns da sport e da cultura e cun la scola è il project vegnì lantschà. Entaifer 12 mais èn vegnidas fatgas las lavurs da preparaziun uschia ch’il suveran po decider ils 25 da november a l’urna.
18 milliuns francs
Er sche la halla multifuncziunala custa prest 18 milliuns francs po Panaduz restar enfin il 2021 tar in pe da taglia dad 88%. «En la summa che va avant il pievel èn calculads tut ils custs», argumentescha Florin il credit, «er ils custs per sanar la scola e la halla existenta».
Ina halla per sport, cultura e scola
La nova halla multifuncziunala vegn construida sin in plaz da sport existent e cumpiglia ina halla da sport dubla, ina sala cun tribuna fixa e divers locals da scola.
RR actualitad 08:00